Mihai Eminescu - 39 "definiţii de caz” 


De-a lungul timpului, personalitatea lui Mihai Eminescu a fost descrisă prin 
conturarea trăsăturilor sale permanente, esenţiale şi constitutive, folosindu-se 
epitete, expresii şi figuri de stil, ce compun un veritabil ” vocabular descriptiv ” 
de o varietate lexicală impresionantă. 

Această sumă de „ termeni descriptivi ” depinde de metoda de studiu aleasă. 

/V 

In comparaţie cu precedentele lucrări analitice similare, care au pus accent pe 
aspecte de ordin statistico-lingvistic sau pe analiza funcţiilor gramaticale 
îndeplinite de componentele lexicale ale limbii celui mai iubit şi cunoscut 
scriitor al neamului românesc, metodologia prezentei căi de analiză diferă cel 
puţin prin decizia de a selecţiona eşantionul de studiu, constituit nu pe excerpte 
din opera Luceafărului, cât pe elemente de percepţie a personalităţii acestuia, 
reliefate în operele eminescologilor. 

Am ales, prin urmare, un eşantion care diferă esenţial de bogăţia şi varietatea 
de o unicitate evidentă a ” vocabularului poetic eminescian ”, provenind de data 
aceasta din zona criticii şi exegezei eminesciene, în care termenii de descripţie 
au un anumit rol în economia acestor lucrări. 

Ţinând cont de necesitatea de a ne raporta la imaginea reală a personalităţii 
Poetului nepereche (într-o junglă de lucrări aparţinând atât adoratorilor cât şi 
detractorilor săi) prin instrumente cât mai exacte de analiză, şi având în vedere 
volumul impresionant de ” semne lingvistice ” de tip ” descriptori ”, alcătuind o 
mulţime eterogenă de cuvinte, sintagme sau chiar formule cifrice 1 (geniu, 
Luceafăr, martir etc), pe care unii exegeţi o sporesc, dintr-un exces de zel, 
alteori dintr-un nestăvilit având stilistic, am realizat pe baza acestora o cercetare 
similară celor de tip semiotic, analizând semnele lingvistice descriptive, ce 


1 Potrivit COR 2020 (Codul Ocupaţional din România 2020), Eminescu poate fi definit cu un şir de 6 cifre: 
264101. Acest număr înseamnă POET. 

servesc scopului propus, care detaliază momente din viaţa Poetului, trăsături de 
personalitate, ocupaţii, fapte, curente de gândire ce se regăsesc în mod curent în 
lucrările biografice sau de critică, dedicate creaţiei eminesciene. 

Din imensul vocabular folosit de exegeza eminesciană în creionarea 
tabloului celui mai mare scriitor român am selectat însă doar acele ” semne 
lingvistice ” care corespund unei realităţi demonstrabile sau recognoscibile fără 
nici un fel de dubiu în biografia sau în gândirea eminesciană, chiar dacă nu au 
avut un caracter de permanenţă sau continuitate. 

De exemplu, următoarele „ semne lingvistice„poet ”, „elev ”, „redactor”, 
„ student ”, „pacient”, ş.a.m.d. nu comportă nici un fel de discuţie fiindcă 
Eminescu a fost poet, elev la Cernăuţi, redactor la ziarul Timpul, student la 
Viena sau Berlin, a fost pacient al unor stabilimente medicale, acestea 
regăsindu-se indiscutabil în biografia lui Eminescu. 

/V 

In schimb, termeni precum „astru”, luceafăr”, „martir” , „Hyperion” 
etc. sunt simboluri” atribuite frecvent poetului (cf. Pierce 2 ), dar ca „semne 
lingvistice ” ele pot fi ataşate în alte contexte şi altor „ actanţi ”, ca să folosim un 
termen drag actualelor manuale de literatură: luceafărul huilei”, „martirul C. 
Brâncoveanu” ş.a., tot aşa cum, în mod paradoxal, semnele lingvistice” elev, 
redactor, student, pacient, poet pot fi regăsite şi în biografiile altor personalităţi 
publice, din trecut sau prezent, de istorie literară etc. 

Pentru a demonstra unicitatea biografiei lui Eminescu, de o bogăţie 
impresionantă de fapte, preocupări, ocupaţii, domenii de cercetare, am selectat 
un total de 100 de ” semne descriptor” , preluate din catalogul celor aproape 4000 
de înregistrări menţionate în Codul Ocupaţiilor din România pe anul 2020, la 
care am adăugat şi alte ”semne descriptor” care definesc profilul său psihologic, 
literar, orientările sale politice, prin epitetele ce i-au fost atribuite ( sceptic, 
pesimist, romantic, clasic, modern, naţionalist, antirasist etc), preocupările 
zilnice ( gazetar, literat) sau pasagere ale lui Eminescu ( lingvist, folclorist, 

2 Pierce clasifică semnele în iconi, indici şi simboluri. 

istoric, economist, indianist), situaţia sa personală, la un moment dat 
(doctorand, datornic, chiriaş, pacient, convalescent) etc 

Adaptând metoda Dicţionarului Explicativ al Limbii Române, unde 
termenul căutat este explicat printr-o sumă de elemente definitorii, inclusiv 
inspirat din practica unor Institute de cercetare medicală care, pentru fiecare 
termen din Vocabularul medical curent utilizează ”o definiţie de caz” (de 

exemplu: „ contactul apropiat ” este definit ca ./ sau „caz suspect ” este 

definit drept pacientul cu ., având cel puţin unul din următoarele simptome 

caracteristice .”), vom face trimitere, la rândul nostru, la definiţiile din 

„Codul Ocupaţional din România 2020” (COR 2020), considerându-le ”, semne 
descriptor ”, şi vom verifica - în raport cu biografia lui Eminescu - dacă 
definiţiile din COR 2020 se regăsesc în biografia sau în opera acestuia. 

Cu ajutorul lor, vom alcătui o listă de descriptori, cu ajutorul căreia vom 
putea formula scurte concluzii. 

o 

Să verificăm, de pildă, dacă „definiţia de caz’’’’ JURNALIST : ”Jurnaliştii se 
ocupă cu cercetarea, investigarea, interpretarea şi comunicarea ştirilor si 
informaţiilor publice prin intermediul ziarelor, televiziunii, radioului şi altor 
mijloace media ”, codificată 2642, se regăseşte în biografia lui Mihai Eminescu, 
cu variantele următoare: Comentator publicist 264201, Corector 264202, 
Corespondent special (ţară şi străinătate) 264203, Corespondent presă 264205, 
Editorialist 264207, Lector presă 264209, Publicist comentator 264210, 
Redactor 264211, Reporter 264212, Secretar de redacţie 24215, Tehnoredactor 
264218, Ziarist 264219, Critic literar 264220, Critic muzical 264221. 

Evident, răspunsul este afirmativ. Da, Eminescu s-a ocupat cu cercetarea, 

investigarea, interpretarea şi comunicarea ştirilor ., fiind un ’ factotum ” la 

„Timpul”. Vom trece acest cuvânt în lista ” semnelor lingvistice de tip 
descriptor 


Este suficient ca măcar un element din ” definiţia de caz” descrisă în Codul Ocupaţiilor din România 2020 să 
se găsească şi în biografia lui Eminescu, fapt ce ne va permite a-1 trece în lista noastră. 

Vom proceda în continuare cu alte ” semne lingvistice ”, până la numărul 100. 
Vă veţi întreba de ce 100 ? fiindcă este mai uşor de stabilit, procentual, ponderea 
acestora în ” vocabularul descriptor eminescian 

Aceşti descriptori găsiţi atât în COR 2020 dar şi în biografia Poetului vor fi 
redaţi în negru în lista de mai jos, în timp ce descriptorii care se regăsesc în 
biografia lui Eminescu, dar nu există în COR 2020, vor fi trecuţi în culoare 
roşie. 

De exemplu, Mihai Eminescu a fost academician post mortem (fapt real, 
însă cuvântul „academician’’’’ nu există în lista ocupaţională din România, aşa că 
îl vom trece cu roşu !). Este un fapt bizar împrejurarea că termenul Academician 
nu este trecut în acest cuprinzător Catalog Ocupaţional - România 2020, în 
schimb termenul Astrolog apare în acest catalog, probabil fiindcă într-o societate 
ca a noastră, lumea pune accent mai presus pe astrologi, ca profesie, decât de 
academicieni ! 

Am trecut, aşadar, 100 de semne descriptor identificate în biografia lui 
Eminescu sau în uriaşa operă exegetică dedicată acestuia, fiindcă au îndeplinit 
cel puţin un criteriu din „definiţia de caz ”, dând naştere unui ”şir de 
determinante ce caracterizează personalitatea acestuia. 

Iată cum arată acest tablou. 

Semne lingvistice descriptor - Mihai Eminescu 

1. Academician (post mortem) 

2. Actor 

3. Albanolog 

4. Alienat 

5. Analist politic 

6. Anarhist 

7. Antisemit 

8. Antropolog 

9. Asistat social 

10. Autor 

11. Balcanolog 

12. Bibliotecar 

13. Bibliofil 

14. Bizantinolog 

15. Bursier 

16. Caligraf 

17. Cercetător 

18. Chiriaş 

19. Clasic 

20. Convalescent 

21. Copist 

22. Corector 

23. Conferenţiar (nu grad didactic) 

24. Conservator 

25. Corespondent presă 

26. Critic de artă 

27. Critic literar 

28. Critic muzical 

29. Ctitor de asociaţii culturale 

30. Datornic 

31. Desenator 
3 2. Diplomat 
3 3. Director 
34. Doctorand 
3 5. Dramaturg 
36.Economist 

3 7. Editorialist 
3 8. Elev 
3 9. Etnolog 

40. Figurant 

41. Filolog 

42. Filozof 

43. Finantist 

9 

44. Fizician 

45. Folclorist 

46. Funcţionar 

9 

47. Geniu 

48. Grafician 

49. Gazetar 

50. Hamal 

51. Hyperion 
5 2. Idealist 

5 3. Infractor 
54.Inspector şcolar 
5 5. Istoric 
5 6. Junimist 
5 7. Jurnalist 

58. Fingvist 

59. Fuceafar 

60. Martir 

61 .Maniaco-depresiv 

62. Melancolic 

63. Mentor 

64. Muzicolog 

65. Naţionalist 

66. Nostalgic 

67. Nuvelist 

68. Pacient 

69. Paseist 

70. Paleoslavist 

71. Patriot 

72. Pedagog 

73. Poet 

74. Politolog 

75. Profesor 

76. Prozator 

77. Pensionar 

78. Pesimist 

79. Publicist 

80. Redactor 

81. Referent 

82. Rentier 

8 3. Re vizor şcolar 

84. Romancier 

85. Romantic 
86.Sanscritolog 

87. Sceptic 

88. Scriitor 

89. Secretar 

90. Sociolog 

91. Student 

92. Sufleor 

93. Sub-bibliotecar 

94. Suplinitor 

95. Şomer 

5 

96. Şovin 

5 

97. Teatrolog 

98. Traducător 

99. Textier 

100. Ziarist 

Câteva constatări: 

Dacă ar fi trăit în zilele noastre Mihai Eminescu ar fi putut trece în 
CV-ul său profesional următoarele: actor, autor, bibliotecar, cercetător, 
copist, corector, corespondent presă, critic de artă, critic literar, critic 
muzical, cifrator, desenator, director, economist, editorialist, figurant, 
filolog, filosof, fizician, funcţionar, grafician, inspector şcolar, istoric, 
jurnalist, lingvist, mentor, pedagog, poet, profesor, redactor, referent, 
revizor şcolar, scriitor, secretar, sociolog, traducător, ziarist. 

Cu alte cuvinte, Mihai Eminescu era capabil să facă faţă cu brio 
oricăror ocupaţii din lumea teatrului (actor, figurant, sufleor, critic 
teatral, teatrolog, copist de roluri, traducător de texte dramatice), din 
învăţământ (inspector şcolar, profesor, suplinitor, pedagog, mentor, 
profesor de istorie, profesor de economie, profesor de statistică, profesor 
de limba germană, profesor de filosofie, profesor de fizică, profesor de 
filologie), din lumea presei (ziarist, editorialist, redactor, analist politic, 
redactor şef, corespondent de presă, corector), din sfera creaţiei 
intelectuale şi artistice (autor, poet, scriitor, traducător, critic literar, 
critic de artă, desenator), din administraţie (director, secretar, funcţionar, 
bibliotecar, ajutor de bibliotecar), din diplomaţie (referent relaţii), om de 
ştiinţă (fizician, lingvist,), plus o muncă necalificată: hamal, care a 
dispărut însă din nomenclatorul de profesii al acestor ani. 

Aşadar, Mihai Eminescu avea posibilitatea de a se angaja pe posturi 
specifice unui număr de nu mai puţin de 39 de profesii şi ocupaţii, 
majoritatea necesitând studii superioare sau medii. 

Câţiva „ descriptori ” se referă la situaţia sa personală, într-o etapă a 
vieţii, dar în prezent nerecunoscută oficial ca stare existenţială: elev, 
student, doctorand, chiriaş, rentier, asistat social, datornic, alienat psihic, 
infractor, pacient, convalescent, pensionar. 

Alţi „ descriptori” amintesc de ocupaţii onorabile dar care, de 
asemenea, nu sunt acreditate oficial de către amintitul cod: dramaturg, 
romancier, nuvelist, prozator, textier, muzicolog, teatrolog, sanscritolog, 
paleoslavist, bizantinolog, albanist, antropolog, publicist, etnolog. 

O ultimă categorie de ” descriptori” se referă la caracterizări ale 
personalităţii sau operei sale: geniu, Hyperion, Luceafăr, Junimist, 
anarhist, antisemit, idealist, şovin, sceptic, romantic, clasic, modern, 
pesimist, naţionalist, maniaco-depresiv, melancolic, patriot, nefericit, etc., 
care arată în mod obiectiv percepţia uneori divergentă, alteori convergentă 
a personalităţii sale în lucrările de exegeză ce i-au fost dedicate. 

Spre deosebire de părerile preconcepute, se poate afirma că Mihai 
Eminescu a avut o fabuloasă inserţie în viata socială, în doar cei 39 de ani 
ai existenţei sale, a avut o putere de muncă şi de adaptare fără egal. 

La 39 de ani, 39 de profesii ! 

Avem, prin urmare, 39 de definiţii ale cazului Eminescu ! 

Eminescu este o personalitate de neegalat în istoria românească, cu o 
capacitate intelectuală uriaşă, cu o multitudine de preocupări, în spirit 
enciclopedic şi de specializări de o impresionantă diversitate, într-o scurtă 
viaţă, ”plină de viaţă ”. 

Dan Toma Dulciu 
Viena 
12.06.2020 

